Document ID: /roh_data/filtered/fineweb-2-filterrobots_roh.jsonl.gz/5803

Da las famiglias dumandadas vivan actualmain 37% en in'atgna chasa u en in'atgna abitaziun. Bunamain 73% dals locataris svizzers èn da principi interessads da cumprar ils proxims 10 onns in'atgna chasa u abitaziun, quai mussa in studi da Swiss Life.
Ils ulteriurs locataris èn u sa decidids conscientamain da restar locatari u ch’els han dà si il siemi d’ina atgna chasa, perquai ch'i saja memia char per els. Per la gronda maioritad èsi decisiv ch’i custia pli pauc da viver en in'atgna chasa che da viver a tschains.
Libertad sco motiv per atgna chasa u abitaziun
Sper la grondezza ed ils custs èsi decisiv per Svizras e Svizzers ch'il lieu da l'atgna chasa u abitaziun è ruassaivel e datiers da la natira. Motiv per acquistar proprietad è libertad sco er naginas prescripziuns da locaturs.
RR novitads 09:00